OpenLLM-France/wikimedia huggingface dataset:
# Anna Montero i Bosch

Anna Montero i Bosch (Logronyo, 3 de desembre de 1954) és una poeta i traductora valenciana. Llicenciada en filologia francesa per la Universitat de València, entre les seues traduccions hi ha els Petits poemes en prosa i Els paradisos artificials de Baudelaire, Mademoiselle Fifi de Maupassant, i obres d'altres autors com ara Jean Guéhenno, Michel Crouzet, François Poulain de la Barre, Claudine Bertrand, Aurélie Nemours, Anise Koltz, i l'antologia Poetes quebequesos (2001). La seva producció original, una poesia «depurada i insinuant, de to tènue i atmosfera delicada», es compon de «poemes breus que ens parlen d'amor, de la poesia i el somni, sempre amb un caire existencial que reflecteix l'angoixa de la mancança de sentit i la buidor del món». Ha estat inclosa en diverses antologies: L'espai del vers jove (1985), Les veus de la medusa. Vint-i-una poetes valencianes (1991) Camp de mines. Poesia catalana del País Valencià (1991) Bengales en la fosca. Antologia de la poesia valenciana del segle xx (1997) i Paisatge emergent. Trenta poetes catalanes del segle XX (1999; coordinada per Montserrat Abelló, Neus Aguado, Lluïsa Julià i Maria Mercè Marçal). És filla del filòsof Fernando Montero.
L'Arts Santa Mònica de Barcelona li va dedicar una sessió dels «Dilluns de poesia» el 3 de desembre de 2018, amb la presentació de Maria Josep Escrivà.

## Obres

* Polsim de lluna (València: Víctor Orenga, 1983).
* Arbres de l'exili (València: Gregal Llibres, 1988).
* Traç 45 ([plaquette amb tres poemes] Mataró,1990)
* La meitat fosca (València, Alfons el Magnànim, 1994)
* Com si tornés d'enlloc (Vic-Barcelona, Cafè Central, 1999)
* Serenitat de cercles (Barcelona: Proa, 2004).
* El pes de la llum (Barcelona: Proa, 2007).
* Teranyines (Barcelona: Edicions 62, 2010).
* On els camins s'esborren (València: Edicions del Buc, 2018).
* Gavells. Poesia completa 1988-2023. (València: Alfons el Magnànim, 2023).

## Premis

* Rosa Leveroni de poesia 2007.
* Ausiàs March 2010.
* Premi de la Crítica, de poesia, de l'Associació d'Escriptors en Llengua Catalana 2010.

## Referències

* ↑ Domínguez, Martí. «Les veus de la memòria» (en castellà). [Consulta: 4 febrer 2019].
* ↑ «Anna Montero i Bosch | enciclopèdia.cat». [Consulta: 14 octubre 2020].
* ↑ Calafat, Francesc «En el nom de la poesia (Notícia de la poesia de l'any 1999)». Caràcters, núm. 11, 4-2000.
* ↑ Carbó, Ferran; Simbor, Vicent. Literatura actual al País Valencià (1973-1992). València: Institut Interuniversitari de Filologia Valenciana, 1993, p. 75. ISBN 9788478264179.
* 1 2 «Anna Montero - Presentació de Maria Josep Escrivà - Dilluns de poesia a l'Arts Santa Mònica» (pdf), 2018. [Consulta: 29 juny 2024].

## Enllaços externs

* Literatura Valenciana Actual 1968-1998 Arxivat 2016-03-03 a Wayback Machine. Universitat d'Alacant
* Anna Montero Lletra, UOC
# Annabel Lee

Annabel Lee fou l'últim poema escrit per Edgar Allan Poe abans de la seva mort. Publicat pòstumament el 9 d'octubre del 1849.
Com en moltes de les seves obres, explora la temàtica de la mort d'una dona bella. El narrador, enamorat d'Annabel Lee quan eren joves, continua estant-lo després de la seva mort. El seu amor cap a ella era tan fort que fins i tot els àngels estaven gelosos. Hi ha un debat sobre quina dona, si és que n'hi va haver, va servir d'inspiració per a Annabel Lee. Tot i que s'han suggerit els noms de diverses, la candidata més creïble és la seva dona, Virginia Eliza Clemm. El poema, escrit el 1849, no es va publicar fins poc després de la mort de l'autor, el mateix any.

## Sinopsi

El narrador del poema descriu el seu amor per Annabel Lee, que va començar molts anys abans a «un regne al costat del mar». Tot i ser joves, el seu amor mutu era tan gran que els àngels en tenien enveja i, per això, va morir ella, segons el narrador. Tot i així, el seu amor és tan gran que s'estén més enllà de la tomba i el narrador creu que les seves dues ànimes continuen agermanades. Cada nit somia amb Annabel Lee i veu la brillantor dels seus ulls a les estrelles. I cada nit es recolza sobre la seva tomba a la vora del mar.

## Anàlisi

Com molts altres poemes de Poe, incloent El corb, Ulalume i A algú al paradís, Annabel Lee segueix el seu tòpic preferit: la mort d'una bella dona, que Poe anomena «el tema més poètic del món». Com moltes de les dones en altres obres de Poe, es veu atacada per una malaltia i es casa jove. El poema se centra en un amor ideal d'extraordinària intensitat. De fet, les accions del narrador no només mostren que estima Annabel Lee, sinó que la idolatra, cosa que només pot fer després de morir.
En sis estrofes, el poeta fa una rememoració del seu amor impossible per una donzella que podeu conèixer/pel nom d'ANNABEL LEE ("That a maiden there lived whom you may know/By the Name of ANNABEL LEE"), de la qual el separen i que, en la quarta estrofa, mor. Les dues darreres estrofes són un càntic a l'amor per damunt de la mort i acaben amb uns versos d'exaltació romàntica, típics de l'obra de Poe, en què el poeta es queda al costat de l'estimada:
Hi ha traducció al català de Xavier Benguerel. En la versió de ballet hi posà la coreografia George Skibine.

## Referències

* ↑ «Edgar Allan Poe Society of Baltimore - Bookshelf - Death of Edgar A. Poe (R. W. Griswold, 1849)». [Consulta: 5 maig 2024].
* 1 2 3 Meyers, Jeffrey. Edgar Allan Poe : his life and legacy (en anglès). New York : Cooper Square Press, 2000, p. 243-244. ISBN 978-0-8154-1038-6.
* ↑ A l'anglès original: «a kingdom by the sea»
* ↑ Revilla, Federico (trad.). «Poesía completa ;Edgar A. Poe» (en castellà) p. 137. [Consulta: 5 maig 2024].
* ↑ The Cambridge companion to Edgar Allan Poe. 5. print. Cambridge: Cambridge Univ. Press, 2007, p. 152. ISBN 978-0-521-79727-6.
* ↑ Hoffman, Daniel. Poe. Baton Rouge : Louisiana State University Press, 1998. ISBN 978-0-8071-2321-8.
# Annona (privilegi)

L'Annona fou un Privilegi atorgat per Ferran II d'Aragó el Catòlic l'any 1511 a la ciutat de Barcelona.

## Contingut

L'annona concedia que Consell de Cent tenia autorització per a tenir cura del forniment de blat, vitualles i altres coses necessàries per al manteniment dels ciutadans, així com la facultat d'estatuir les ordinacions al respecte. Aquest privilegi permetia a les autoritats municipals de Barcelona prohibir la sortida de blat de la ciutat en cas d'escassetat, fins i tot si això significava oposar-se a les ordres del virrei.
Aquest privilegi s'emmarcava dins d'una sèrie de competències que el municipi de Barcelona va anar adquirint progressivament en matèria d'abastiment alimentari i política assistencial. La capacitat de controlar el subministrament de gra era crucial per mantenir la pau social, especialment en períodes de carestia. El privilegi de l'Annona va ser un dels punts culminants d'aquesta evolució, juntament amb el privilegi de Vi vel gratia de 1328, que permetia requisar els transports de gra que passaven prop de la ciutat en cas de necessitat.
Aquestes concessions reials van atorgar a Barcelona una autonomia considerable en la gestió del seu proveïment alimentari, una característica que la distingia de moltes altres ciutats europees de l'època. Aquesta capacitat d'autogestió en matèria d'abastiment va ser una singularitat històrica de Barcelona que va perdurar fins al Decret de Nova Planta.

## Referències

* ↑ «privilegi de l’annona». GEC. [Consulta: 30 desembre 2024].
* 1 2 3 «Alimentar Barcelona. Ciutat, proveïment i salut». Ajuntament de Barcelona. [Consulta: 30 desembre 2024].
# Antilògic

Antilògic és un grup de punk rock format a Cerdanyola del Vallès el 2022 per músics provinents de grups com Malestar Social, The Anti-Patiks i Hateache. El maig de 2024, com avançament d'un nou EP a la tardor, el grup va publicar el senzill «Aquest soc jo», gravat i produït a EM Estudi de la mà de Xavi Escribano, qui també forma part del grup com a bateria.

## Membres

* Martí Riba: veu i guitarra
* Xavi Escribano: bateria
* David Pineda: baix
* Àlex Aran: guitarra

## Discografia

* Tot és absurd (Tropical Riot Music, 2023)

## Referències

* ↑ «Antilògic estrena el single ‘Aquest soc jo’ abans d’un concert a la sala ACME», 22-05-2024. [Consulta: 25 maig 2024].
* 1 2 «La banda cerdanyolenca de punk-rock, Antilògic, estrena un nou single», 20-05-2024. [Consulta: 25 maig 2024].
* ↑ Besolí, Aleix. «El Tropical Riot despide la temporada de festivales a base de bolazos de punk rock» (en castellà). Science of Noise, 07-09-2023. [Consulta: 25 maig 2024].
# Carlos Negreira Souto

Carlos Negreira Souto (Rio de Janeiro, 16 de juliol de 1960) és un polític gallec d'origen brasiler militant del Partit Popular de Galícia (PPdeG) i alcalde de la ciutat de la Corunya entre 2011 i 2015.

## Biografia

És llicenciat en Dret per la Universitat de Santiago de Compostel·la. Va ser diputat al Parlament de Galícia durant diverses legislatures, sempre pel Partit Popular de Galícia. Ha ocupat càrrecs en àrees de govern a Galícia com la Conselleria d'Economia i Hisenda (1988-1992) o la Conselleria de Sanitat (1992-1996). També fou director de Recursos Humans d'Aena l'any 1999, va ocupar un càrrec de responsabilitat a Correus, i fou president de Portos de Galicia.
Fins a l'any 2011 es va ocupar de la presidència provincial del PPdeG per la província de la Corunya i fou portaveu parlamentari del seu grup a l'ajuntament de la Corunya. A les eleccions municipals de 2011, va ser el candidat del seu partit a la batllia corunyesa, accedint al càrrec d'alcalde de la ciutat. L'any 2015 el seu partit guanya les eleccions per 28 vots d'avantatge sobre la segona força, Marea Atlàntica. No obstant, els vots d'aquesta formació, del PSdeG i del BNG van fer alcalde Xulio Ferreiro, de Marea Atlàntica.
Un any més tard, va deixar l'activitat política i va crear una empresa de consultoria.

## Referències

* ↑ «Entrevista con Carlos Negreira» (en castellà). El País [Madrid], 25-02-2009. ISSN: 1134-6582.
* 1 2 3 «Carlos Negreira crea una consultora empresarial tras dejar la primera línea política» (en espanyol europeu). Economía Digital, 26-04-2016. [Consulta: 18 febrer 2025].
* ↑ «Armas acusa a Negreira de cometer cacicadas al frente de Portos de Galicia» (en castellà). La Opinión, 23-02-2011. [Consulta: 18 febrer 2025].
* ↑ «Negreira es propuesto por el PP como candidato a la alcaldía de A Coruña» (en castellà). La Voz de Galicia, 27-05-2010. [Consulta: 18 febrer 2025].
* ↑ «Carlos Negreira ya es alcalde de A Coruña» (en castellà). La Opinión, 11-06-2011. [Consulta: 18 febrer 2025].
* ↑ «Xulio Ferreiro, nuevo alcalde de A Coruña». Europa Press, 13-06-2015. [Consulta: 18 febrer 2025].

## Vegeu també

* Partit Popular de Galícia
# Can Travé

Can Travé és un conjunt d'edificis al nucli de Cubelles (al Garraf) format per una construcció principal destinada a habitatge i gabinet d'història natural, un pavelló annex bastit per a la biblioteca i un gran jardí. Una de les façanes ocupa bona part del Carrer de Sant Antoni.

## Arquitectura

Estilísticament, l'edifici ha rebut la influència del llenguatge clàssic. L'exterior presenta timpans, columnes dòriques, fornícules, balustres, gerros, medallons, etc. Cal destacar també l'interior, que conserva mobiliari i elements ornamentals d'estils diversos, principalment del segle xix.
La biblioteca està formada per una galeria de 45,30 metres de llargada per 3,40 metres d'amplada, amb vint-i-cinc balcons d'arc de mig punt que donen al jardí, i per dues petites sales als extrems. La decoració d'aquesta biblioteca, que es va especialitzar en obres de mitologia clàssica, es basa exclusivament en temes mitològics.
El jardí, de factura clàssica, conté a més de magnífiques escultures, una bona mostra d'espècies botàniques exòtiques.

## Història

Can Travé va ser edificada sobre la base d'unes cases que ja existien al carrer de Sant Antoni. A partir del segle xviii, es van realitzar successives reformes i ampliacions. L'obra més important va ser portada a terme ja en el segle XX per Frederic Travé, bibliòfil i col·leccionista que bastí la biblioteca per allotjar-hi l'excepcional fons bibliogràfic de mitologia clàssica de la seva propietat.
A partir de la mort del senyor Travé l'any 1982, la seva esposa es va encarregar de la conservació de les col·leccions i de l'edifici. El fons bibliogràfic més valuós, l'especialitzat en mitologia clàssica, fou adquirit per la Biblioteca de Catalunya. A Can Travé, hi ha actualment la resta de la biblioteca, en curs d'inventari, amb llibres de temàtiques diverses, entre les quals destaquen la història local i les ciències naturals.

## Referències

* 1 2 3 4 5 6 «Can Travé». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 29 agost 2014].
# Abertzaleen Batasuna

Abertzaleen Batasuna (AB) és el principal partit polític nacionalista basc del País Basc del Nord fundat el 1988. El seu objectiu estratègic és el reconeixement del País Basc al si d'una Europa fonamentada sobre una federació de pobles i no pas Estats-Nacions. D'antuvi i sense deixar de banda el seu principal objectiu estratègic, ha treballat per a obtenir un primer reconeixement institucional d'Iparralde, com la creació d'un Departament Basc, a les zones basques dels Pirineus Atlàntics.
Es tracta d'un partit d'esquerra que pesa un 10% del vot a Iparralde i que ha aconseguit obtenir un nombre significatiu de regidors a municipis d'Iparralde entre els quals Biarritz. Compta a més amb un tinent d'alcalde a Biàrritz, Jakes Abeberry, elegits a la Mancomunitat d'aglomeració Baiona-Anglet-Biàrritz, un conseller general (diputat provincial) Jean Michel Galant i algunes alcaldies entre les quals la d'Hiriburu. Ha estat acusat de ser ambigu en la condemna a la violència d'ETA i Iparretarrak, contràriament al PNB o Eusko Alkartasuna. La seva posició és "no-condemna i no-suport", però han fet una petició de treva a ETA (que es va fer efectiva el 22 de març de 2006).
Un terç dels seus membres, partidaris d'un lligam més fort amb la resta del País Basc se'n separà el 2001 per a formar la branca nord de Batasuna.
Des del 2007 és un dels membres integrants de la coalició Euskal Herria Bai.
El diari d'opinió més proper és Enbata.

## Vegeu també

* Euskal Batasuna

## Enllaços externs

* Abertzaleen Batasuna - Lloc web oficial
# Turin (Iowa)

Turin és una població dels Estats Units a l'estat d'Iowa. Segons el cens del 2000 tenia 75 habitants.

## Demografia

Segons el cens del 2000, Turin tenia 75 habitants, 34 habitatges, i 24 famílies. La densitat de població era de 362 habitants/km².
Dels 34 habitatges en un 20,6% hi vivien nens de menys de 18 anys, en un 55,9% hi vivien parelles casades, en un 11,8% dones solteres, i en un 26,5% no eren unitats familiars. En el 20,6% dels habitatges hi vivien persones soles el 8,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,21 i el nombre mitjà de persones que vivien en cada família era de 2,52.
Per edats la població es repartia de la següent manera: un 18,7% tenia menys de 18 anys, un 9,3% entre 18 i 24, un 24% entre 25 i 44, un 30,7% de 45 a 60 i un 17,3% 65 anys o més.
L'edat mediana era de 44 anys. Per cada 100 dones de 18 o més anys hi havia 79,4 homes.
La renda mediana per habitatge era de 23.750 $ i la renda mediana per família de 21.875 $. Els homes tenien una renda mediana de 24.792 $ mentre que les dones 16.875 $. La renda per capita de la població era de 15.094 $. Entorn del 21,2% de les famílies i el 21,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Turin». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Turin». American Fact Finder. Oficina del Cens dels Estats Units, 12-01-2010.
# Odin (Minnesota)

Odin és una població dels Estats Units a l'estat de Minnesota. Segons el cens del 2000 tenia 125 habitants.

## Demografia

Segons el cens del 2000, Odin tenia 125 habitants, 62 habitatges, i 36 famílies. La densitat de població era de 134,1 habitants per km².
Dels 62 habitatges en un 21% hi vivien nens de menys de 18 anys, en un 51,6% hi vivien parelles casades, en un 6,5% dones solteres, i en un 41,9% no eren unitats familiars. En el 40,3% dels habitatges hi vivien persones soles el 24,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,02 i el nombre mitjà de persones que vivien en cada família era de 2,72.
Per edats la població es repartia de la següent manera: un 22,4% tenia menys de 18 anys, un 4% entre 18 i 24, un 19,2% entre 25 i 44, un 19,2% de 45 a 60 i un 35,2% 65 anys o més.
L'edat mediana era de 48 anys. Per cada 100 dones de 18 o més anys hi havia 79,6 homes.
La renda mediana per habitatge era de 25.625 $ i la renda mediana per família de 36.875 $. Els homes tenien una renda mediana de 25.000 $ mentre que les dones 26.250 $. La renda per capita de la població era de 16.118 $. Entorn del 10,8% de les famílies i el 16,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Odin». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Odin». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Nielsville

Nielsville és una població dels Estats Units a l'estat de Minnesota. Segons el cens del 2000 tenia 91 habitants.

## Demografia

Segons el cens del 2000, Nielsville tenia 91 habitants, 40 habitatges, i 23 famílies. La densitat de població era de 125,5 habitants per km².
Dels 40 habitatges en un 30% hi vivien nens de menys de 18 anys, en un 42,5% hi vivien parelles casades, en un 7,5% dones solteres, i en un 42,5% no eren unitats familiars. En el 40% dels habitatges hi vivien persones soles el 20% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,28 i el nombre mitjà de persones que vivien en cada família era de 3,09.
Per edats la població es repartia de la següent manera: un 24,2% tenia menys de 18 anys, un 11% entre 18 i 24, un 20,9% entre 25 i 44, un 23,1% de 45 a 60 i un 20,9% 65 anys o més.
L'edat mediana era de 39 anys. Per cada 100 dones de 18 o més anys hi havia 115,6 homes.
La renda mediana per habitatge era de 27.750 $ i la renda mediana per família de 30.000 $. Els homes tenien una renda mediana de 25.000 $ mentre que les dones 31.250 $. La renda per capita de la població era de 14.921 $. Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Nielsville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Nielsville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Newfolden

Newfolden és una població dels Estats Units a l'estat de Minnesota. Segons el cens del 2000 tenia 362 habitants.

## Demografia

Segons el cens del 2000, Newfolden tenia 362 habitants, 160 habitatges, i 94 famílies. La densitat de població era de 157 habitants per km².
Dels 160 habitatges en un 30,6% hi vivien nens de menys de 18 anys, en un 46,3% hi vivien parelles casades, en un 8,1% dones solteres, i en un 41,3% no eren unitats familiars. En el 39,4% dels habitatges hi vivien persones soles el 23,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,26 i el nombre mitjà de persones que vivien en cada família era de 3,04.
Per edats la població es repartia de la següent manera: un 28,7% tenia menys de 18 anys, un 8% entre 18 i 24, un 22,9% entre 25 i 44, un 16,9% de 45 a 60 i un 23,5% 65 anys o més.
L'edat mediana era de 39 anys. Per cada 100 dones de 18 o més anys hi havia 88,3 homes.
La renda mediana per habitatge era de 26.818 $ i la renda mediana per família de 37.917 $. Els homes tenien una renda mediana de 26.071 $ mentre que les dones 18.542 $. La renda per capita de la població era de 14.195 $. Entorn del 6,1% de les famílies i el 12% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Newfolden». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 7 agost 2010].
* ↑ «Geographic Comparison Table- Newfolden». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# New Munich

New Munich és una població dels Estats Units a l'estat de Minnesota. Segons el cens del 2000 tenia 352 habitants.

## Demografia

Segons el cens del 2000, New Munich tenia 352 habitants, 126 habitatges, i 89 famílies. La densitat de població era de 251,7 habitants per km².
Dels 126 habitatges en un 28,6% hi vivien nens de menys de 18 anys, en un 64,3% hi vivien parelles casades, en un 1,6% dones solteres, i en un 28,6% no eren unitats familiars. En el 23,8% dels habitatges hi vivien persones soles el 19% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,63 i el nombre mitjà de persones que vivien en cada família era de 3,16.
Per edats la població es repartia de la següent manera: un 22,4% tenia menys de 18 anys, un 10,2% entre 18 i 24, un 23,6% entre 25 i 44, un 18,2% de 45 a 60 i un 25,6% 65 anys o més.
L'edat mediana era de 40 anys. Per cada 100 dones de 18 o més anys hi havia 89,6 homes.
La renda mediana per habitatge era de 38.750 $ i la renda mediana per família de 47.000 $. Els homes tenien una renda mediana de 33.750 $ mentre que les dones 21.607 $. La renda per capita de la població era de 15.016 $. Entorn del 2,4% de les famílies i el 14,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- New Munich». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- New Munich». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].